cyanic-selkie/wikianc huggingface dataset:
Hraðbraut
Ísland
Á Íslandi er engin löggjöf um hraðbrautir og eru því engir vegir skilgreindir sem slíkir. Hins vegar fer svokölluðum tvöföldum vegum fjölgandi á Suðvesturlandi. Af þeim er Reykjanesbraut hvað líkust hraðbrautum og er stundum rætt um að færa hana upp um flokk. Vegagerðin vinnur að því að fjölga vegriðum á brautinni en ekki hefur verið vilji til að hækka hámarkshraða þar.
Japan
Fyrsta hraðbrautin í Japan var opnuð 1963 á milli Tókýó og Osaka.
Svíþjóð
Fyrsta hraðbrautin í Svíþjóð var opnuð 1953 á milli Malmö og Lund.
Snara (stærðfræði)
Snara er hugtak í netafræði sem á við legg sem tengir hnút í sjálfan sig. Snörur fyrirfinnast ekki i einföldum netum.
King's Lynn
King's Lynn er bær í West Norfolk. Norfolk er nyrsta fylki Austur-Anglíu á Englandi, Bretlandi. Íbúar bæjarins eru 42.800.
Brúnaðar kartöflur
thumb|Brúnaðar kartöflur Brúnaðar kartöflur er kartöfluréttur þar sem kartöflurnar eru soðnar og síðan er sykur bræddur á pönnu ásamt smjöri eða smjörlíki, kartöflurnar settar út í og velt upp úr sykurbráðinni. Íslendingar bera fram brúnaðar kartöflur með ýmsum veisluréttum, svo sem lamba- og svínasteik, t.d. á jólum. Rétturinn er upprunninn í Danmörku og er í erlendum uppflettiritum um mat yfirleitt talinn danskur sérréttur.
Skreið
Íslendingar hafa þurrkað fisk frá landnámsöld og skreið var um aldaraðir helsta útflutningsvara landsmanna. Átök við útlendinga á miðöldum og erjur erlendra manna við Ísland tengdust fyrst og fremst baráttu um skreiðarverslun og útflutning. Íslendingar borðuðu sjálfir mikið af skreið en í nútímanum má segja að á Íslandi sé aðeins borðuð ein tegund skreiðar, það er að segja harðfiskur. Öll önnur skreið er framleidd til útflutnings.
Áður var skreiðin öll þurrkuð úti, annaðhvort í þar til gerðum fiskhjöllum eða á trönum, og voru þá fiskarnir slægðir og hausaðir og spyrtir saman tveir og tveir, hengdir upp og sól og vindur látin sjá um þurrkunina. Þetta er enn gert en einnig er fiskurinn þurrkaður inni og er þá jarðhiti gjarnan nýttur til verkunarinnar.
Ljósufjöll
Ljósufjöll eru fjallgarður og eldstöðvarkerfi á Snæfellsnesi. Eldborg á Mýrum og Grábrók eru hlutir þess. Allt saman er kerfið um 90 km langt. Ríflega 20 eldgos hafa orðið í Ljósufjallakerfinu eftir að ísöld lauk. Hæstu tindar eru yfir 1000 metrum.
Flugslysið í Ljósufjöllum
Árið 1986 brotlenti flugvél frá Flugfélaginu Erni í Ljósufjöllum með þeim afleiðingum að fimm fórust og tveir slösuðust alvarlega.
Serbía og Svartfjallaland í Söngvakeppni evrópskra sjónvarpsstöðva
Serbía og Svartfjallaland tók þátt í Söngvakeppni evrópskra sjónvarpsstöðva 2 sinnum síðan að frumraun landsins í keppninni átti sér stað árið.
Rokk í Reykjavík
Rokk í Reykjavík er íslensk kvikmynd frá árinu 1982. Leikstjóri myndarinnar var Friðrik Þór Friðriksson.
Betelgás
thumb|right|Örin sýnir staðsetningu Betelgásar í stjörnumerkinu Veiðimanninum (Óríon) Betelgás (fræðiheiti α Orionis) er björt, rauðleit stjarna (reginrisi) sem markar hægri öxl stjörnumerkisins Óríon. Hún var fyrsta stjarnan sem menn gátu mælt stærðina á með mikilli vissu fyrir utan Sólina. Þvermál Betelgásar er um 500 falt þvermál sólar og hún er um 14.000 sinnum bjartari. Betelgás er einnig öflug uppspretta innrauðrar geislunar.
Caernarfonkastali
thumb|300px|Horft inn að Caernarfon kastala, séð (frá vinstri til hægri) Svarti turninn, Chamberlains-turninn og Arnarturninn. right|thumb|300px|Caernarfon kastali frá vestri
Caernarfonkastali var byggður í bænum Caernarfon á Norður-Wales af Játvarði 1. Englandskonungi í kjölfarið á vel heppnuðu stríði við furstadæmin. Þjóðsagan segir að sonur hans, síðar Játvarður 2. hafi fæðst þar 1284 en um það eru engar viðurkenndar heimildir.
Alþingiskosningar 1967
Alþingiskosningar 1967 voru kosningar til Alþingis haldnar 11. júní 1967. Niðurstöður kosninganna voru þær að Viðreisnarstjórn Alþýðuflokks og Sjálfstæðisflokks hélt velli með 32 þingmanna meirihluta. Kosningaþátttaka var 91,4%.
Niðurstöður
Niðurstöður kosninganna voru þessar:
Forseti Alþingis var kjörinn Birgir Finnsson, Alþýðuflokki.
Tengt efni
Kosningasaga
Cottonwood
Cottonwood getur átt við eftirfarandi:
Úlfljótur (landnámsmaður í Skagafirði)
Úlfljótur var landnámsmaður í Skagafirði og nam Langaholt (nú Langholt) fyrir neðan Sæmundarlæk (nú Sæmundará) og líklega allt austur að Héraðsvötnum, þótt þess sé ekki getið sérstaklega. Ekki er vitað hver landnámsjörðin var en Glaumbær og Geldingaholt urðu helstu höfuðbólin í landnáminu.
Guðmundur G. Hagalín
Guðmundur Gíslason Hagalín (10. október 1898 í Lokinhömrum í Arnarfirði – 26. febrúar 1985 á Akranesi) var íslenskur rithöfundur, blaðamaður, ritstjóri, ævisagnahöfundur og bókavörður.
Fjölskylda Guðmundar bjó í fyrstu að Lokinhömrum, þar sem Guðmundur fæddist, en fluttist síðar að Haukadal í Dýrafirði. Guðmundur lauk gagnfræðaprófi og hóf árið 1917 nám í Menntaskólanum í Reykjavík. Árið 1918 gerðist hann blaðamaður í Reykjavík og síðar á Seyðisfirði en þar var hann ritstjóri blaðanna Austurlands og Austanfara. Hann dvaldi í Noregi árin 1924-27 en flutti árið 1928 til Ísafjarðar og starfaði þar sem bókavörður og kennari. Árið 1965 fluttist hann í Borgarfjörð og bjó á Kleppjárnsreykjum í Reykholtsdal.
Fredi Bobic
Fredi Bobic (fæddur 30. október 1971) er þýskur fyrrverandi knattspyrnumaður. Hann starfar nú sem yfirmaður knattspyrnumála hjá Eintracht Frankfurt. Sumarið 1997 kom hann með VfB Stuttgart til íslands þegar þeir spiluðu við ÍBV Í Evrópukeppni félagsliða.
Þýskaland
EM 1996 (Gull)
Doronicum stenoglossum
Doronicum stenoglossum er fjölær jurt af körfublómaætt, ættuð frá Tíbet til mið-Kína.
Nödinge-Nol
thumb|right|200px|[[Nödinge kirkja]] Nödinge-Nol er þéttbýli í sveitarfélaginu Nödinge-Nol í Svíþjóð. Árið 2010 bjuggu þar 9.822 manns.
Holger Jacobaeus
Holger Jacobaeus (f. 16. október 1733, d. 7. júní 1788 í Sandvík í Noregi) var fyrsti kaupmaður dönsku einokunarverslunarinnar í Keflavík. Hann starfaði á vegum Almenna verslunarfélagsins. Hann reisti fyrsta veglega timburhúsið í Keflavík árið 1766. Stofnár Keflavíkurbæjar er miðað við árið 1772 þegar hann var skipaður kaupmaður þar. Sonur hans Christian Adolf Jacobæus sem fæddist í Keflavík tók við versluninni af honum. Um skeið var Carl Pontoppidan (1748 – 1822) nemi við verslun hans, hann átti síðar eftir að vera borgarráðsmaður í Kaupmannahöfn, koma að styrktarsöfnun til handa Íslendinga vegna Móðuharðindanna og gefa út bækur um Ísland.
Snara
thumb|Naut snarað með [[Slönguvaður|slönguvað.]] thumb|Hugtakið [[Snara (netafræði)|snara í netafræði, þar sem hnútur 1 hefur snöru.]]
Snara getur átt við:
Katla og Pálmi - Katla og Pálmi
Katla og Pálmi - Katla og Pálmi er 33 snúninga LP hljómplata gefin út af SG - hljómplötum árið 1982. Á henni syngja Katla María og Pálmi Gunnarsson nokkur þekkt barnalög. Gunnar Þórðarson útsetti og stjórnaði undirleik og hljóðritun. Hljóðritun undirleiks fór fram í Tapestry Studio, London en hljóðritun söngs í Hljóðrita. Tæknimaður: Sigurður Bjóla. Ljósmyndir á umslagi: Studio 28 Filmuvinna og prentun: Prisma
Raúl Castro
Raúl Modesto Castro Ruz (f. 3. júní 1931) er kúbverskur stjórnmálamaður og fyrrverandi forseti Kúbu. Hann steig í það embætti þegar bróðir hans, Fidel Castro, settist í helgan stein árið 2008. Árið 2011 var hann útnefndur aðalritari kúbverska kommúnistaflokksins.
Castro var endurkjörinn þann 24. febrúar 2013. Stuttu síðar lýsti hann því yfir að annað kjörtímabilið myndi vera hans síðasta og að hann myndi ekki bjóða sig fram á ný árið 2018. Í ríkissjónvarpinu lýsti hann því yfir þann 21. desember 2017 að hann myndi láta af embætti þann 19. apríl 2018 eftir að þjóðþingið hefði kosið eftirmann hans í kjölfar þingkosninganna það ár.
Castro lét af embætti á tilsettum tíma í apríl 2018. Við forsetaembættinu tók stuðningsmaður Castro-bræðra, Miguel Díaz-Canel. Castro var þó áfram aðalritari kúbverska kommúnistaflokksins þar til hann sagði af sér þann 16. apríl árið 2021.
Knattspyrnusamband Íslands
Knattspyrnusamband Íslands eða KSÍ er félagasamband íþróttafélaga sem keppa í knattspyrnu. Félagið hefur yfirumsjón með skipulagi knattspyrnu á Íslandi.
Félagið var stofnað 26. mars árið 1947 og voru aðildarfélögin fjórtán í upphafi: Fram, KR, Víkingur og Valur úr Reykjavík, Haukar og FH úr Hafnarfirði, Kári og KA frá Akranesi, Þór og KA frá Akureyri, Þór og Týr frá Vestmannaeyjum, og Íþróttabandalag Ísafjarðar og Íþróttabandalag Siglufjarðar.
Abies spectabilis
Abies spectabilis (á ensku East Himalayan fir) er sígrænt tré af þallarætt. Stundum er Bútanþinur (A. densa) talinn sem afbrigði af honum. Hann finnst í Afghanistan, Kína (Tíbet), norður Indlandi, Nepal, og Pakistan. Þetta er stórt tré, upp að 50 metra hátt.
Abies spectabilis er með mikla útbreiðslu, en hefur tapað búsvæði vegna skógarhöggs og eyðingu skóga, sérstaklega á lægri svæðum. IUCN mat að hann væri "við hættumörk".
Yahoo!
thumb|250px|right|Höfuðstöðvar Yahoo! í [[Sunnyvale, Kaliforníu.]] Yahoo! er bandarískt fyrirtæki sem rekur samnefnda vefgátt og leitarvél á internetinu. Fyrirtækið var stofnað af Stanford-nemunum David Filo og Jerry Yang í janúar 1994 og fór á hlutabréfamarkað í mars 1995. Yahoo! er í dag ein af stærstu vefsíðum heims skv. Alexa.com
Þorleifs þáttur jarlsskálds
Þorleifs þáttur jarlsskálds er stutt frásögn eða smásaga, sem telst til Íslendingaþátta. Þar segir frá Þofleifi Ásgeirssyni frá Brekku í Svarfaðardal og viðskiptum hans við Hákon Sigurðarson Hlaðajarl. Þorleifur hafði siglt frá Íslandi til Noregs í verslunarferð. Þar hitti hann fyrir Hákon jarl sem rændi hann öllum varningi, brenndi skip hans og lét drepa förunauta hans alla. Þorleifur komst undan og fór til Danmerkur þar sem hann gerðist hirðskáld Sveins konungs tjúguskeggs. Seinna kom hann fram greypilegum hefndum á Hákoni Hlaðajarli er hann náði að þylja yfir honum magnað níðkvæði sem hann hafði ort. Það hrein á jarli svo að hann missti heilsuna og varð aldrei samur maður eftir. Af þessu fékk hann viðurnefni og var kallaður Þorleifur jarlsskáld. Þorleifur kemur fyrir í fleiri fornritum, svo sem í Svarfdæla sögu, en hann og Ólafur völubrjótur bróðir hans voru banamenn berserksins Klaufa Hafþórssonar. Systir hans var Yngveldur fagurkinn, lykilpersóna í Svarfdælu. Lítið er til af kveðskap Þorleifs, þó eru nokkrar vísur eftir hann tilfærðar í Svarfdælu, Þorleifs þætti, Landnámabók og víðar. Þorleifs þáttur jarlsskálds er talinn ritaður um 1300.
Þátturinn er stundum kallaður Þorleifs þáttur jarlaskálds, en það er órökrétt, því að Þorleifur orti aðeins um einn jarl að því er best er vitað.
Skáldsaga Þórarins Eldjárns, Hér liggur skáld (Rvík 2012), er um Þorleif. Grímur Thomsen orti einnig um Þorleif jarlsskáld. Kvæðið heitir Jarlsníð og þar í eru hin fleygu vísuorð "Enginn skyldi skáldin styggja, skæð er þeirra hefnd."
Porte des Allemands
thumb|right|250px|Porte des Allemands Porte des Allemands eða Þýska hliðið er borgarhlið í Frakklandi.
Fraxinus malacophylla
Fraxinus malacophylla er tegund af eskitré sem vex í Kína, Myanmar og Tælandi.
Armeria denticulata
Armeria denticulata er jurt af gullintoppuætt.
Rómverskir tölustafir
Rómverskir tölustafir er talnakerfi sem rætur sínar að rekja til Rómaveldis og var aðlagað frá etrúskum tölustöfum. Kerfinu sem notað var til forna var örlítið breytt á miðöldum til að mynda kerfið sem notað er enn í dag.
Það er byggt á ákveðnum bókstöfum sem gefið hefur verið tölulegt gildi:
Rómverskir tölustafir eru víða notaðir í dag í tölusettum listum, klukkum, blaðsíðunúmerum á undan aðalefni bókar, tölusetningu framhaldsmynda, tölusetningu ritverka í meira en einu bindi, kaflanúmer í bók og tölusetningu sumra íþróttaleika, eins og til dæmis Ólympíuleikanna. Einnig eru rómverskir tölustafir iðulega notaðir til þess að tákna ártöl, svo sem útgáfuár bóka.
Reglur um rómversku tölurnar eru þannig, að sé stafur með lægra gildi á undan staf með hærra gildi, þá er sá lægri dreginn frá hinum hærri. Annars er lagt saman. Þannig er til dæmis IV = 4 og LXXXVII = 87 (50+10+10+10+5+2). Ártalið 1964 er MCMLXIV (1000+900+60+4) og 2005 er MMV.
Það er dálítið á reiki hvort notaðir eru hástafir eða lágstafir. Þó eru þeir stundum notaðir saman til þess að tákna margfeldi, þannig að til dæmis mM þýðir 1000 sinnum 1000 (sem sagt milljón), en MM er summan 1000 plús 1000 (sem sagt 2000).
Fyrir upplýsingar um reikning með rómverskum tölustöfum, sjá rómverskur reikningur og rómversk talnagrind.
Hoya minutiflora
Hoya minutiflora er fjölær jurt í vaxblómaættkvísl. Útbreiðslan er á Borneó.
Lappi
Lappi getur átt við:
Daniela Ruah
Einkalíf
Ruah fæddist í Boston í Massachusetts en ólst upp í Portúgal frá fimm ára aldri. Hún er af bandarískum og portúgölskum uppruna. Ruah stundaði nám við London Metropolitan-háskólann þaðan sem hún útskrifaðist með B.A.-gráðu í leiklist. . Fluttist hún aftur til Portúgals til að stunda leiklistaferil sinn. Ruah tók þátt í Dança Comigo sem er portúgalska útgáfan af Dancing with the Stars sem hún vann árið 2007. Sama ár þá fluttist hún til New York og stundaði leiklistarnám við Lee Strasberg Theatre and Film Institute.
Sjónvarp
Ruah byrjaði feril sinn í portúgalska sjónvarpinu. Þegar hún var sextán ára þá fékk hún hlutverk í sápuóperunni Jardins Proibidos sem Sara sem hún lék frá 2000-2001. Kom hún síðan fram í sápuóperunum Filha do Mar, Dei-te Quase Tudo og Tu e Eu. Ruah hefur einnig komið fram sem gestaleikari í sjónvarpsþáttunum Elsa, uma Mulher Assim, Inspector Max og The Guiding Light. Hefur hún síðan 2009 leikið eitt af aðalhlutverkunum í NCIS: Los Angeles sem NCIS alríkisfulltrúinn Kensi Blye.
Verðlaun og tilnefningar
Portúgölsku Golden Globes-verðlaunin
Teen Choice-verðlaunin
Francisco Varallo
thumb|right|Francisco Varallo tekur sprettinn í leik með Boca.Francisco Antonio „Pancho“ Varallo (f. 5. febrúar 1910 - d. 30. ágúst 2010) var knattspyrnumaður frá Argentínu. Hann var í landsliði þjóðar sinnar sem lék til úrslita á HM 1930 og sá keppandi á mótinu sem lifði lengst.
Nossebro
thumb|right|200px|[[Nossebro kirkja]] Nossebro er þéttbýli í sveitarfélaginu Essunga í Svíþjóð.Þar búa 1 846 manns (2010).
Francisco Varallo
Ævi og ferill
Francisco Varallo fæddist í La Plata og hóf ungur að leika knattspyrnu með hverfisliðinu sínu. Hann vakti snemma athygli stórliðanna í borginni og átján ára gamall var hann tekinn til reynslu hjá Estudiantes de La Plata þar sem hann raðaði inn mörkum. Þegar til átti að taka neituðu forsvarsmenn uppeldisfélagsins að hleypa honum til Estudiantes þar sem þeir voru sjálfir stuðningsmenn Gimnasia. Varallo gekk því til liðs við Gimnasia og átti stóran þátt í að félagið vann sinn fyrsta og eina argentínska meistaratitil árið 1929. Varallo var eini fulltrúi meistaranna í landsliðshópi Argentínu á HM í Úrúgvæ.
Goðsögn hjá Boca
Síðla árs 1930 hélt Buenos Aires-liðið Vélez Sársfield í langa keppnisferð um Suður-Ameríku, Mexíkó og Bandaríkin. Varallo var lánaður til fararinnar og lét mikið að sér kveða.
Eftir heimkomuna vorið 1931 gekk hann til liðs við stórlið Boca Juniors. Þetta var árið sem atvinnumennska var tekin upp í Argentínu og þóttu launakjör Varallo mjög góð. Honum hafði þó boðist margfalt hærri laun frá liðum á Ítalíu sem hann hafnaði að kröfu foreldra sinna.
Hjá Boca reyndist Varallo afar farsæll og setti markamet sem ekki voru slegin fyrir en mörgum áratugum seinna. Hann var oft nefndur Cañoncito af fótboltaunnendum sem vísaði til þess hversu lágvaxinn en snöggur hann væri.
Varallo varð argentínskur meistari með liðinu árin 1931, 1934 og 1935. Fyrsti titillinn vannst við sögulegar kringumstæður þar sem Boca og erkifjendurnir í River Plate mættust í úrslitum. Varallo tók vítaspyrnu síðla leiks sem var varin. Dómarinn lét hins vegar endurtaka spyrnuna þar sem Varallo tókst að skora. Í kjölfarið sauð uppúr á vellinum, þrír leikmenn River Plate voru reknir útaf og að lokum gekk liðið af velli í mótmælaskyni og Boca var úrskurðaður sigur.
Þrálát meiðsli og deilur um launakjör settu mark á síðustu ár Varallo á knattspyrnuvellinum en hann lagði loks skóna á hilluna þrítugur að aldri árið 1940.
Með landsliðinu
Francisco Varallo var yngstur allra leikmanna Argentínu á HM Í Úrúgvæ. Hann lék alla þrjá leiki liðsins í riðlakeppninni og skoraði eitt marka sinna manna í 6:3 sigri á Mexíkó. Í næstu viðureign, á móti Síle varð hann fyrir meiðslum sem kostuðu hann undanúrslitin. Varallo náði hins vegar bata fyrir úrslitaleikinn gegn heimamönnum. Hann lýsti síðar 4:2 tapinu í þeim leik sem stærstu vonbrigðum lífs síns.
Varallo átti ekki fast sæti í argentínska landsliðshópnum þótt leikirnir yrðu sextán á árabilinu 1930-37. Hann var til að mynda ekki í hópnum sem hélt á HM 1934. Þegar Copa America var haldin í Argentínu árið 1937 var Varallo hins vegar í liðinu sem fór með sigur af hólmi. Hann skoraði þrjú mörk í keppninni, þar af tvö í mikilvægum 2:1 sigri á Síle.
Eftir að keppnisferlinum lauk reyndi Varallo fyrir sér í þjálfun en komst fljótlega að þeirri niðurstöðu að það ætti ekki við hann. Um tíma reyndi hann fyrir sér í stjórnmálum með Perónistaflokknum áður en hann gerðist umboðsmaður fyrir happdrætti.
Varallo náði hundrað ára aldri og varð elstur allra þátttakenda á HM 1930. Vegna andláts hans var mínútu þögn á öllum knattspyrnuleikjum í Argentínu.
Gillette Stadium
Gillette Stadium er heimavöllur New England Patriots í NFL deildinni og New England Revolution í MLS. Leikvangurinn er í Foxborough, Massachusetts, rétt fyrir utan Boston og opnaði árið 2002. Hann kom í staðinn fyrir Foxboro Stadium. Völlurinn tekur 68,756 manns í sæti og er í eigu Robert Kraft athafnamanns frá Massachusetts, en hann á einnig Patriots og Revolution.
Brautarhóll í Svarfaðardal
Brautarhóll er bær í Svarfaðardal austan Svarfaðardalsár um 6 km frá Dalvík og skammt sunnan við kirkjustaðinn á Völlum. Jörðin var í fyrstu hjáleiga sem byggð var úr heimalandi Valla. Árið 1525 var hún orðin lögbýli og nefndist þá Brautarholt og var ein af Vallajörðum allt fram á 20. öld. Sigurður Kristjánsson skólastjóri á Laugum eignaðist jörðina á síðari hluta 20. aldar og stundaði þar búskap samhliða kennslustörfunum. Síðan bjó hann þar öll sín efri ár ásamt konu sinni Stefaníu Jónasdóttur. Núverandi bóndi á Brautarhóli er sonur þeirra hjóna, Sigurður Bjarni.
Hugrún skáldkona (Filippía Kristjánsdóttir) er uppalin á Brautarhóli. Hún orti meðal annars kvæðið Svarfaðardalur sem er héraðssöngur Svarfdælinga.
Akrafjall
thumbnail|left|Akrafjall og Akranes
Akrafjall er fjall á Akranesi á milli Hvalfjarðar og Leirárvogs. Fjallið er 643 metrar á hæð og heitir hæsti tindurinn Geirmundartindur. Í því er blágrýti og stuðlaberg finnst víða. Það er jökulsorfið að ofan og hefur verið eyja á jökulskeiði eða eftir ísöld, því að í því má finna brimstall. Berjadalur gengur inn í fjallið frá vestri. Eftir honum rennur Berjadalsá. Arnes Pálsson, útilegumaður, hafðist við í fjallinu um skeið sumarið 1756. Í fjallinu er mikið svartbaks- og fýlavarp.
Lögmál Parkinsons
Lögmál Parkinsons segir að:
Lögmálið var fyrst sett fram af C. Northcote Parkinson í bókinni Parkinson's Law: The Pursuit of Progress sem gefin var út árið 1958. Það er sett fram sem afleiðing af mikilli reynslu Parkinsons á breskri skriffinsku.
Samkvæmt Parkinson þá er lögmálið afleiðing tveggja samverkandi krafta. Annarsvegar vilja embættismenn fjölga undirmönnum sínum, en ekki keppinautum, og hinsvegar skapa embættismenn vinnu hver fyrir annan. Hann benti líka á að á hverju ári varð 5-7% aukning á starfsmannafjölda í opinberri þjónustu, „óháð breytingum á magni vinnu (ef nokkrar voru)“.
Lögmálið hefur verið aðlagað að tölvuiðnaðinum, þar sem að sagt er að gagnamagn mun aukast þar til að allt tiltækt pláss er í notkun. Þetta er byggt á þeirri athugun að kaup á meira minni ýti undir notkun minnisfrekari aðferða; en á síðastliðnum 10 árum hefur magn minnis í tölvum (bæði vinnsluminnis og geymsluminnis) tvöfaldast á 18 mánaða fresti (sjá lögmál Moores).
Lögmálið hefur verið útvíkað enn frekar sem: „Kröfur sem gerðar eru til auðlindar aukast alltaf þar til að auðlindin er fullnýtt.“ - Þetta gæti átt við um náttúruauðlindir, raforku, tíma eða mannauð, svo að dæmi séu tekin.
Metz
thumb|right|250px|Metz Metz er borg í Lorraine í Frakklandi. Þar búa 119.551 manns (1. janúar 2012).
Sæmundur suðureyski
Sæmundur suðureyski var landnámsmaður í Skagafirði. Hann hafði áður verið í víkingaferðum með Ingimundi gamla og er hans getið í Vatnsdæla sögu.
Hann kom til Íslands og lenti skipi sínu í Gönguskarðsárósi. Síðan nam hann Sæmundarhlíð alla en það nafn náði þá yfir miklu stærra svæði en nú er, allt út að Gönguskarðsá, en nú nær Sæmundarhlíð ekki nema út að Reynistað. Austurmörk landnámsins voru við Sæmundará, sem heitir Staðará neðst, og síðan Héraðsvötn og hefur Sæmundur því einnig numið þau byggðarlög sem nú kallast Staðarsveit og Borgarsveit. Óljóst er hver syðri mörk landnámsins voru því að í einu handriti Landnámabókar er Sæmundur einnig sagður hafa numið land undir Vatnsskarði. Þetta var því mjög stórt landnám og líklega hefur Sæmundur verið með allra fyrstu landnámsmönnum í Skagafirði.
Landnámsjörð Sæmundar er ýmist kölluð Sæmundarstaðir eða Geirmundarstaðir í handritum Landnámabókar en heitir nú Geirmundarstaðir. Það er þó engin stórjörð; helstu höfuðbólin í landnámi Sæmundar eru Reynistaður og Sjávarborg.
Bilbo
Bilbo getur átt við:
Sölvi Blöndal (tónlistarmaður)
Sölvi Blöndal er íslenskur trommuleikari. Hann starfaði meðal annars í hljómsveitunum Stjörnukisa og Quarashi þar sem hann var útsetningarstjóri, hljómborðsleikari, slagverks- og trommuleikari.
Kristjánssund
thumb|Kristjánssund.
Kristjánssund er borg og stjórnsýslumiðstöð í samnefndu sveitarfélagi í Mæri og Raumsdal í Noregi með 18.047 íbúa (2022). Íbúar í sveitarfélaginu eru 24.159 thumb|Norska steinbítasafnið Borgin er staðsett á eyjunum fjórum Kirklandet, Innlandet, Nordlandet og Skorpa. Gamli miðbærinn er staðsettur á Kirkelandet. En íbúar í Kristjánssundi tala um fimm lönd borgarinnar; auk hinna fjögurra nefndu telst þá Gomalandet, sem tengist Kirkelandet með eið, ekki eyja. thumb|Festiviteten - óperu- og menningarhús Meginlandstenging Kristjánssund, Krifast, samanstendur af Freifjord-göngunum undir fjörðinn frá Fladsetøya í Frei til Bergsøy í Gjemnes, þaðan hengibrú yfir fjörðinn til Gjemnes í átt að Molde. Frá Bergsøya er flotbrú austur í átt að Tingvoll í átt að Sunndalsøra og Þrándheimi. Neðansjávargöng, Atlantshafsgöngin, tengja Kristjánssund við nágrannasveitarfélagið Averøy. Göngin veita tengingu við Atlanterhavsveien. Frá Kristjánssund eru strætótengingar til Þrándheims, Sunndalsøra, Oppdal, Molde, Álasunds, Ørsta og Volda, meðal annarra. Kristjánssund er með Hurtigruta lestina tvisvar á dag. Kystekpressen rekur leiðina Kristjánssund-Þrándheim með hraðbáti. Frá Kristjánssund flugvelli, Kvernberget, er daglegt flug til Osló, Björgvin, Haugesund, Kristiansand, Stafangur og Þrándheims. Kvernberget flugvöllur er einnig með þyrlustöð fyrir olíureksturinn í Haltenbanken.
Viðskiptalífið í Kristjánssund einkennist í dag af olíu- og gasviðskiptum Haltenbanken. Olíubirgðastöðin Vestbase er mikilvæg í þessu samhengi ásamt flugvellinum og þyrlustöðinni. Olíuiðnaðurinn er í miklum vexti um þessar mundir. Skipasmíðar, útgerð og fiskvinnsla hafa verið mikilvæg atvinnugrein í bænum um árabil. Klippfiskframleiðsla var lengi vel aðalatvinnuvegurinn í Kristiansund og það sem gerði bæinn frægan. Fyrirtækið Lorentz A. Lossius AS framleiddi og flutti út klippfisk frá Kristiansund til um 2010 og var með framleiðsluhúsnæði og skrifstofur í Innlandet. Steinbíturinn hefur einnig veitt menningarlífi borgarinnar innblástur og óperan Donna Bacalao, sem sett var upp í Kristiansund í fyrsta sinn árið 2008, sækir mótíf sitt úr atvinnulífinu og stéttamótstöðunum á steinbítsfjallinu. thumb|Christianssund anno 1800 Alls eru sex grunnskólar í Kristjánssund Grunnskólinn Allanengen og grunnskólinn í Dalabrekku eru staðsettir á Kirkelandet, grunnskólinn Gomalandet er staðsettur á Gomalandet, grunnskólinn Nordlandet og grunnskólinn í Dale eru staðsettir á Nordlandet, Grunnskólinn Innlandet er staðsettur á Innlandet. Tveir framhaldsskólar eru í borgin. Nordlandet framhaldsskóli og nýrri Atlanten framhaldsskólinn. Í borginni eru tveir menntaskólar: Undirbúningsskólinn Atlanten Videregående skole og iðnnámið Kristiansund Videregående skole. thumb|Kirkelandet kirkja Dagblaðið Tidens Krav var stofnað árið 1906 og kemur út í Kristjánssund. NRK (norska ríkisútvarpið) Mæri og Raumsdalur er einnig með staðbundna skrifstofu með þremur starfsmönnum á Kongens plass í miðborginni.
Kirkelandet kirkja er nýjasta kirkja sveitarfélagsins og var hún byggð miðsvæðis á aðaleyjunni Kirkelandet sem síðasta hlutinn í endurreisn bæjarins eftir eyðilegginguna í síðari heimsstyrjöldinni. Nordlandet kirkjan er staðsett á eyjunni Nordlandet og er ein af fáum byggingum í þessu hverfi sem brann ekki í apríl 1940. St. Eysteinskirkja er kaþólsk kirkja staðsett miðsvæðis á Kirkelandet. Fyrsta kirkjan brann í sprengingunni árið 1940 en núverandi kirkja var byggð árið 1958.
Allt frá árinu 1928, þegar tónskáldið Edvard Bræin skapaði norsku þjóðóperuna í Kristjánssund hefur borgin verið þekkt fyrir óperu sína. Kristjánssund var með óperu í 32 ár áður en Norska óperan var stofnuð í Ósló. Á hverju ári í febrúar eru óperuhátíðarvikur skipulagðar í menningarmiðstöðinni Festiviteten.
Armeria duriaei
Armeria duriaei er jurt af gullintoppuætt.
Strömstad
thumb|right|200px|Strömstad Strömstad er þéttbýli í sveitarfélaginu Strömstad í Svíþjóð. Þar búa 6.288 manns (2010).
Skefill (landnámsmaður)
Skefill var landnámsmaður í Skagafirði. Í Landnámabók segir að hann hafi lent skipi sínu í Gönguskarðsárósi í sömu viku og Sæmundur suðureyski og tekið svæðið milli Gönguskarðsár og Sauðár í óleyfi af landnámi Sæmundar en Sæmundur hafi látið kyrrt liggja. Samkvæmt því sem segir um landnám Eilífs arnar í Landnámu hefur landnám Skefils þá aðeins verið svæðið milli ánna en það stenst varla, þetta hefði þá verið minnsta landnám á Íslandi. Líkur hafa þess vegna verið leiddar að því að Skefill hafi einnig numið Gönguskörð og Reykjaströnd en allt land fyrir sunnan Gönguskarðsá hafi tilheyrt landnámi Sæmundar og þar með bæjarstæði Sauðárkróks.
Karlakór Reykjavíkur
Karlakór Reykjavíkur er íslenskur karlakór stofnaður í Reykjavík 3. janúar 1926.
Michael Dukakis
Michael Stanley Dukakis (f. 3. nóvember 1933) er bandarískur stjórnmálamaður úr Demókrataflokknum sem var fylkisstjóri Massachusetts á tveimur tímabilum, frá 1975 til 1979 og frá 1983 til 1991. Dukakis var frambjóðandi Demókrata í bandarísku forsetakosningunum 1988 en tapaði þar gegn George Bush, frambjóðanda Repúblikana.
Uppvöxtur og menntun
Michael Dukakis fæddist árið 1933 í Brookline á stórborgarsvæði Boston í Massachusetts. Báðir foreldrar hans voru grískir innflytjendur. Faðir hans hafði flust fimmtán ára gamall til Bandaríkjanna frá grísku þorpi í Tyrklandi árið 1912 og kunni þá enga ensku. Þrátt fyrir að koma bláfátækur til Bandaríkjanna hlaut faðir Dukakis inngöngu í læknadeild Harvard-háskóla og varð síðar vel stæður heimilislæknir. Móðir Michaels Dukakis flutti til Bandaríkjanna árið 1913 og var fyrst grískættaðra kvenna í Haverhill í Massachusetts sem tók háskólapróf.
Dukakis ólst upp á vel stæðu millistéttarheimili í Brookline. Hann var góður námsmaður og var virkur í skátahreyfingunni á unga aldri. Hann var álitinn leiðtogi meðal vina sinna en var þó ekki vinsæll í skóla sínum þar sem helstu klíkurnar voru í kringum nemendur af írskum ættum og gyðingaættum.
Að loknu grunnnámi gekk Dukakis í Swarthmore-háskóla og útskrifaðist síðan með lagagráðu úr Harvard-háskóla með hæstu ágætiseinkunn. Þess á milli gegndi hann þjónustu í bandaríska hernum í Kóreu, þar sem hann lærði kóresku. Árið 1963 kvæntist Dukakis Kitty Dickson, sem var fráskilin og af gyðingaættum. Fyrri kærasta Dukakis, Sandy Choen, hafði kynnt þau hvort fyrir öðru. Hjónin eignuðust tvær dætur saman, auk þess sem Dukakis ættleiddi son Kitty úr fyrra hjónabandinu.
Stjórnmálaferill
Dukakis hóf þátttöku í stjórnmálum að loknu lagaprófi, fyrst með kjöri í borgarstjórn Brookline árið 1959. Hann var síðan árið 1964 kjörinn á fylkisþing Massachusetts og bauð sig tvisvar fram í embætti saksóknara fylkisins, árin 1966 og 1970, en án árangurs. Árið 1974 bauð Dukakis sig fram til embættis fylkisstjóra Massachusetts og náði kjöri. Bandaríkin voru á þessum tíma enn að jafna sig á Watergate-hneykslinu og heiðarleiki Dukakis féll því vel í kramið hjá kjósendum þrátt fyrir að stefna hans varðandi kynþáttajafnrétti í skólum þætti óljós.
Fyrsta kjörtímabil Dukakis sem fylkisstjóra þótti ekki farsælt. Dukakis neitaði að vinna með spilltri flokksklíku Demókrata í Boston sem vön var að ráða mestu um mál fylkisins og bakaði sér því óvild flokkssystkina sinna. Hann erfði jafnframt mikinn tekjuhalla frá fyrri stjórn Massachusetts en var tregur til að hækka skatta til að koma fjármálum stjórnarinnar í lag. Dukakis fékk orð á sig fyrir að vera ósveigjanlegur, hrokafullur og ótraustverðugur og varð því óvinsæll meðal þingmanna fylkisins. Svo fór að Demókratar endurútnefndu Dukakis ekki sem frambjóðanda sinn í næstu kosningum og fylkisstjóratíð hans lauk því árið 1979.
Dukakis vann næstu árin fyrir sér sem prófessor í stjórnmálafræði við Harvard-háskóla. Þar tamdi hann sér betri umgengnishætti og þegar hann ákvað að gefa aftur kost á sér í embætti fylkisstjóra árið 1982 sagðist hann hafa lært lexíu af ósigri sínum. Eftirmaður Dukakis sem fylkisstjóri, Edward J. King, var viðriðinn mörg spillingarmál og því tókst Dukakis að vinna sér stuðning Demókrata á ný og sigra King í forvali flokksins fyrir kosningarnar. Þetta leiddi til þess að Dukakis sneri aftur á fylkisstjórastól í janúar 1983.
Seinni stjórnartíð Dukakis í Massachusetts gekk mun betur en sú fyrri. Efnahagur fylkisins stóð í blóma á þessum tíma og Dukakis var duglegur að benda á að undir hans stjórn hefði „efnahagsundur“ átt sér stað í Massachusetts. Andstæðingar Dukakis töldu efnahagsfarsældina þó ekki vera honum að þakka og vændu hann jafnvel um að hafa stuðlað að brottflutningi fyrirtækja frá fylkinu. Dukakis varð engu að síður vinsæll fylkisstjóri og náði endurkjöri með yfirburðum árið 1986.
Forsetakosningarnar 1988
thumb|left|Dukakis í sjónvarpskappræðum við [[George H. W. Bush|George Bush varaforseta í október 1988.]] Árið 1987 gaf Dukakis kost á sér í forvali Demókrataflokksins til að verða frambjóðandi flokksins í forsetakosningunum næsta ár. Meðal keppinauta hans um tilnefninguna voru stjórnmálamenn á borð við Jesse Jackson, Al Gore og Joe Biden. Dukakis þótti njóta góðs af störfum kosningastjóra síns, Johns Sasso, sem tókst að safna verulegum fjármunum í kosningasjóð Dukakis og tryggði honum stuðning öflugustu landssamtaka flokksins. Dukakis rak Sasso hins vegar eftir að Sasso dreifði myndbandsspólu þar sem ráðist var að Joe Biden fyrir að stela orðrétt hlutum úr einni ræðu sinni úr ræðu eftir breska stjórnmálamanninn Neil Kinnock.
Dukakis vann forval Demókrata að endingu og valdi Lloyd Bentsen, öldungadeildarþingmann frá Texas, sem varaforsetaefni sitt í kosningunum. Mótframbjóðandi Dukakis úr Repúblikanaflokknum var sitjandi varaforseti Bandaríkjanna, George Bush. Í kosningunum kom Dukakis fram sem andstæðingur dauðarefsinga og stuðningsmaður frjálsra þungunarrofa. Hann gagnrýndi geimvarnaáætlun Ronalds Reagan forseta og mælti með lægri útgjöldum til hernaðarmála, minni hernaðarafskiptum erlendis og markvissari tilraunum til að framfylgja kjarnorkusamningum Bandaríkjanna við Sovétríkin. Hann lofaði jafnframt bættri umhverfisvernd, harðari baráttu gegn eiturlyfjum og alnæmi og bættri læknisþjónustu.
Kosningabaráttan milli Dukakis og Bush þótti einkennast af skítkasti og ómálefnalegri umræðu og var eitt alræmdasta dæmið um það Willie Horton-auglýsingin svokallaða, sem var hugarsmíð kosningastjóra Bush, Lee Atwater. Í auglýsingunni var sagt frá dæmdum morðingja í Massachusetts, Willie Horton, sem hafði fengið helgarorlof úr fangelsi og hafði þá nauðgað hvítri konu. Í auglýsingunni var skuldinni skellt á Dukakis þar sem hann hafði sem fylkisstjóri samþykkt lög sem heimiluðu tilteknum föngum að fá helgarorlof. Málið varð að einu helsta umræðuefni kosningabaráttunnar og stuðlaði að því að Dukakis bað fylgishrun, en hann hafði um skeið haft forskot á Bush í skoðanakönnunum. Þar sem Willie Horton var blökkumaður var gjarnan bent á auglýsinguna sem dæmi um hundaflautustjórnmál þar sem alið var á kynþáttahyggju.
Í kosningunum var einnig gert mál úr því að eiginkona Dukakis, Kitty, hafði verið háð amfetamínpillum í 26 ár. Kitty sagði að eiginmaður hennar hefði ekki vitað af þessu fyrr en árið 1974 og að hún hefði hafið meðferð gegn neyslunni árið 1982. Dukakis hélt því fram að hann hefði staðið í þeirri trú að hún væri hætt í millitíðinni en andstæðingar hans töldu þetta ekki trúverðugt.
Eitt alvarlegasta feilspor Dukakis í kosningabaráttunni varð þegar hann reyndi að bregðast við gagnrýni Bush um að hann væri reynslulaus í utanríkis- og hernaðarmálum og illa í stakk búinn til að leiða Bandaríkin í kalda stríðinu. Dukakis lét taka af sér myndir í herstöð í Michigan þar sem hann sat við stjórn skriðdreka. Myndirnar urðu hins vegar aðhlátursefni þar sem Dukakis var með of lítinn hjálm á höfði og þótti minna meira á dreng með leikföng en mögulegan leiðtoga Bandaríkjahers. Kosningateymi Bush gerði sér mat úr myndunum af Dukakis í skriðdrekanum og minnti kjósendur á að hann hefði mælt gegn auknum fjárframlögum til hersins.
Kristþyrnir
Kristþyrnir eða jólaviður (fræðiheiti: Ilex aquifolium ) er tré af kristþyrnaætt, sem vex einkum í Evrópu og NV-Afríku en ræktað mun víðar. Það er sígrænt og getur orðið allt að 10 m að hæð. Blöðin eru leðurkennd og dökkgræn að ofan með hvassa þyrni á bylgjuðum jaðrinum. Blóm eru hvít og ilmandi, en berin dimmrauð og lítið eitt eitruð mönnum, valda t.d. uppköstum og niðurgangi sé þeirra neytt.
Carl Franz Siemsen
Carl Franz Siemsen var kaupmaður í Reykjavík. Hann rak verslun í Reykjavík en flutti síðan til Hamborgar og þá tók bróðir hans Edvard við rekstrinum og rak verslunina til ársins 1878. Edvard giftist Sigríði Þorsteinsdóttur.
Carl Franz og kona hans Caroline voru frá Slesvík og  fædd í Glücksborg. Carl Franz Siemsen rak póstferðir milli Íslands og Danmerkur á árunum 1840-1845.
Carl Franz byggði Siemsenshús (síðar Hafnarstræti 23) árið 1839. Það stóð norðan Hafnarstrætis og við hlið þess rann lækurinn til sjávar. Siemsenshús var rifið árið 1974.
Fyrsta dæmið um notkun einkamyntar eða verðmerkja á íslandi er árið 1846 en það eru vörupeningar sem gefnir voru út af Carl Franz Siemsen  en hann verslaði einnig í Færeyjum og giltu sömu peningar þar.
Carl Franz Siemsen var umboðsmaður fyrir ýmsa erlenda vísindamenn og söfn. Árið 1844 var honum falið að ná í geirfugl og bauð hann bændum í Höfnum 300 krónur fyrir dauðan eða lifandi geirfugl. Það varð til þess að 4. júní 1844 fóru fjórir af stað til Eldeyjar og sáu þar tvo geirfugla sem sátu á klettasnös og sneru þá úr hálsliðnum.
Fraxinus micrantha
Fraxinus micrantha er tegund af eskitré sem vex í vestur og miðhluta Himalajafjalla (Pakistan og, Indland og Nepal).
Guðmundur Ingólfsson - Nafnakall
Guðmundur Ingólfsson - Nafnakall er 33 snúninga LP hljómplata gefin út af SG - hljómplötum árið 1982. Á henni flytur Guðmundur Ingólfsson og hljómsveit jazz og blúslög. Hljóðritað í Studio Nemi í júní 1982. Tæknimaður: Helgi E. Kristjánsson. Plötuumslag: Prentun: Prisma.
Fokienia
Fokienia er ættkvísl barrtrjáa í Cupressaceae (Grátviðarætt). Einkenni Fokienia eru mitt á milli Chamaecyparis og Calocedrus. Erfðafræðilega er Fokienia miklu nær Chamaecyparis, og ekki allir grasafræðingar sem viðurkenna Fokienia sem sjálfstæða ættkvísl. Ættkvíslin inniheldur aðeins eina núlifandi tegund, Fokienia hodginsii, og eina útdauða tegund (steingerfingar) (Fokienia ravenscragensis).
Nafnið Fokienia er dregið af gamalli umskrift fyrir Fujian hérað, Kína, þaðan sem fyrstu eintökin komu til Evrópu, safnað af Captain Hodgins 1908.
Fokienia hodginsii er frá suðaustur Kína (Zhejiang, Guizhou, Yunnan og Fujian) til norður Vietnam (Ha Bac, Hà Giang, Hà Tĩnh, Hòa Bình, Sơn La, Nghệ An, Lào Cai, Lai Châu, Thanh Hóa, Tuyên Quang, Yên Bái og Vĩnh Phúc), vestur mið Víetnam (Đắk Lắk, Gia Lai, Lâm ĐồngLâm Đồng), og vestur til norður Laos. Tegundinni Fokienia ravenscragensis var lýst eftir steingerfingum frá fyrri hluta Paleósen (66-60 m.a. fyrir nútíma) í Ravenscrag mynduninni í suðvestur Saskatchewan og nærliggjandi Alberta, Kanada.
Línuleg algebra
thumb|Línuleg algebra er kennd við flesta [[háskóli|háskóla, og marga framhaldsskóla. (Mynd frá Teknillinen korkeakoulu í Espoo)]] Línuleg algebra er grein innan stærðfræðinnar sem lýtur að rannsóknum á vigrum, vigurrúmum, línulegum vörpunum og línulegum jöfnuhneppum. Þar sem vigurrúm eru mikilvæg í nútíma stærðfræði er línuleg algebra mikið notuð, bæði í hreinni algebru og í fallagreiningu. Línuleg algebra hefur ennfremur víðtækt notagildi í hnitarúmfræði, náttúruvísindum og félagsvísindum, þar sem oft er hægt að umrita ólínuleg líkön í línuleg líkön, til dæmis með beitingu velda, róta eða logra.
Doronicum turkestanicum
Doronicum turkestanicum er fjölær jurt af körfublómaætt, ættuð frá Rússlandi (Altaí, Tuva, Kasakstan, Kirgistan, Tadsíkistan), Mongólíu og Kína (Innri Mongólíu, Xinjiang).
Hann verður um 25 til 80 sm á hæð. Blómgast í júní-ágúst. Sjaldgæfur í ræktun hérlendis, en þrífst vel.
Hoya mirabilis
Hoya mirabilis er fjölær jurt í vaxblómaættkvísl. Útbreiðslan er í Taílandi.
Ian Smith
Ian Douglas Smith (f. 8. apríl 1919, d. 20. nóvember 2007) er fyrrum forsætisráðherra í bresku krúnunýlendunni Suður-Ródesíu og forsætisráðherra Ródesíu (nú Simbabve) sem fulltrúi hvíta minnihlutans til 1. júní 1979. Flokkur hans Ródesíuframvörðurinn vann allar kosningar í landinu þar til stjórn minnihlutans lauk. Smith lýsti einhliða yfir sjálfstæði frá Bretlandi 11. nóvember 1965 sem vakti hörð viðbrögð alþjóðasamfélagsins. 2. mars 1970 sleit landið svo öll tengsl við bresku krúnuna og lýsti yfir stofnun lýðveldis. Ári síðar hófst Kjarrstríðið, uppreisn fylkinga þeldökkra íbúa gegn stjórn Smiths. Meirihlutastjórn tók við fyrir millligöngu Breta 1980 og Robert Mugabe varð forsætisráðherra. Smith sat áfram á þingi Simbabve, en hvíti minnihlutinn var með 20 frátekin sæti á þinginu. Þegar Mugabe afnam þessi sæti dró Smith sig í hlé til búgarðs síns og gerðist hávær gagnrýnandi Mugabe-stjórnarinnar í ræðu og riti.
Svenljunga
thumb|right|200px|Svenljunga Svenljunga er þéttbýli í sveitarfélaginu Svenljunga í Svíþjóð. Þar búa 3.418 manns (2010).
Debrecen
thumb|right|Kirkjan mikla í Debrecen Debrecen er önnur stærsta borg Ungverjalands og höfuðstaður Hadju-Bihar sýslu í Austur-Ungverjalandi. Íbúar eru um 208 þúsund (2016)
Þjóðbúningur
Þjóðbúningur er fatnaður sem er einkennandi fyrir ákveðna þjóð, þjóðarbrot eða menningu.
Á Vesturlöndum eru þjóðbúningar yfirleitt hefðbundinn fatnaður sem fólk klæddist áður fyrr, á hátíðisdögum eða hversdags, en er nú fyrst og fremst notaður á þjóðhátíðum og við ýmis önnur hátíðleg tækifæri, einkum þau sem tengjast sögu og þjóðlegri menningu á einhvern hátt. Í flestum Evrópulöndum er þjóðbúningurinn gamall sparifatnaður bændafólks og tengist upptaka hans rómantískri þjóðernisstefnu. Sumstaðar er um eiginlegan þjóðbúning að ræða, en í ýmsum löndum hefur hvert hérað eða landsvæði sinn sérstaka búning. Einnig eru dæmi um að hefðbundinn hversdagsfatnaður verði ígildi þjóðbúnings, svo sem þýskar lederhosen og baskahúfur.
Í mörgum löndum utan Vesturlanda er þjóðbúningurinn hverdagsfatnaður, þau föt sem fólk klæðist á hverjum degi, og til eru lönd þar sem það er bundið í lög að fólk klæðist þjóðbúningi, til dæmis í Bútan.
2013
Árið 2013 (MMXIII í rómverskum tölum) var 13. ár 21. aldar samkvæmt gregoríska tímatalinu og almennt ár sem hófst á þriðjudegi.
Janúar
thumb|right|Franskir hermenn í Bamakó í Malí.
Ostaskeri
thumb|200px|Ostaskeri
2013
Febrúar
thumb|right|Rykdreifar eftir loftsteininn yfir Tsjeljabinsk.
Ostaskeri
Ostaskeri (sjaldan osthefill) er áhald notað til að skera ost. Norðurmaðurinn og trésmiðurinn Thor Bjørklund frá Lillehammer fékk einkaleyfi á honum árið 1925. Byrjað var að selja þá árið 1927. Hönnunin er byggð á heflinum eins og smiðir nota. Þess konar ostaskeri er helst notaður í Norðurlöndunum, Hollandi, Belgíu, Þýskalandi, Frakklandi og Sviss. Ástæðan á því er að í þessum löndum er ostur skorinn áður en hann er borðaður og þar fást harðir ostar sem henta ostaskerum vel.
2013
Mars
thumb|right|Vígsla Frans páfa 19. mars.
Ostaskeri
Cheese knife
2013
Maí
thumb|right|El Reno-skýstrokkurinn
Júní
thumb|right|Ummerki eftir flóðin í Indlandi.
Júlí
thumb|right|Járnbrautarslysið í Lac-Mégantic.
Ágúst
thumb|right|Lík stuðningsmanna Mohamed Morsi eftir blóðbaðið 14. ágúst.
September
thumb|right|Vía Catalana.
Október
thumb|right|Rústir kirkju í Bohol á Filippseyjum.
Nóvember
thumb|right|4 World Trade Center í New York-borg.
Desember
thumb|right|Sundurtætt rúta í Volgograd.
Dáin
thumb|right|Aaron Swartz thumb|right|Margaret Thatcher
Strútur (Vesturlandi)
thumb|Strútur.
Strútur er strýtulaga fjall, 937 metra hátt, sem er austan við Húsafell og vestan megin við Eiríksjökul. Ganga á Strút (938 m) er hættulaus en nokkuð löng. Af fjallinu er mikið útsýni yfir Arnarvatnsheiði, Borgarfjörð, Húnavatnssýslur og Strandafjöll.
Beygjuskil
thumb|Ferill fallsins f(x) = x3 hefur beygjuskil í punktinum (0,0).
Beygjuskil (einnig hverfipunktur, sjá samheiti innan stærðfræðinnar') nefnist sá punktur á ferli falls þar sem sveigja ferils breytist. Nánar tiltekið þá er talað um að ferill tvídeildanlegs falls hafi beygjuskil í tilteknum punkti þegar önnur afleiða fallsins er núll og hún breytir jafnframt um formerki í punktinum. Ef fyrsta afleiða fallsins er einnig núll í þessum punkti þá er hann nefndur láréttur beygjuskilapunktur eða stallur.
Fyrsta afleiða falls lýsir halla ferlisins, en önnur afleiða sveigju. Ef fyrsta afleiðan er vaxandi á tilteknu bili, þá er önnur afleiðan jákvæð og ferillinn sveigir upp á við. Hins vegar ef fyrsta afleiðan er minnkandi, þá er önnur afleiðan neikvæð og ferillinn sveigir niður á við.
Beygjuskil falls eru þar sem f  (x0) = 0 svo fremi sem fallið er tvídeildanlegt í grennd um x0''. Því hefur fallið f(x) = x3 (sýnt á mynd) beygjuskil í punktinum (0,0) því f  (x) = 6x er núll þegar x'' jafnt og núll. Til þess að kanna hvar hann sveigir upp eða niður athugum við formerki annarrar afleiðu á bilunum ]-∞,0] og [0,∞[ eða hvort fyrsta afleiðan er vaxandi eða minnkandi á áðurnefndum bilum. Formerki annarrar afleiðu er augljóslega neikvætt á bilinu ]-∞,0] og því sveigir ferillinn niður á því bili. Þessu er svo öfugt farið á bilinu [0,∞[. Við sjáum einnig að f'(0)=0 þannig að (0,0) er stallur fyrir fallið f(x)=x3.
Sjöstjarnan KE 8
thumb|Forsíða Morgunblaðsins 23. febrúar 1973. Sjöstjarnan KE 8 var 100 tonna eikarbátur frá Keflavík sem fórst að því er talið er rétt fyrir utan suðurströnd Íslands þann 11. febrúar árið 1973. Með bátnum fórust 10 manns og þar af voru 5 Íslendingar. Báturinn hafði verið að koma úr viðgerð í Færeyjum og þegar hann var staddur um 100 sjómílur aust-suðaustur af Dyrhólaey, tilkynnti skipstjóri bátsins, Engilbert Kolbeinsson, að leki væri komin að bátnum. Afar vont veður var á svæðinu og skip voru tafarlaust send á svæðið til hjálpar. Síðustu skilaboð frá Engilbert voru að allir úr áhöfninni væru komnir um borð í gúmmíbáta og hann væri einn eftir í skipinu og einungis tímaspursmál hvenær báturinn sykki. Ein umfangsmesta leit Íslandssögunnar á sjó fór fram næstu 10 daga en hvorki fannst tangur né tetur af bátnum fyrr en á síðasta degi leitar að leifar af gúmmíbjörgunarbáti fundust og var lík eins skipverjans bundið þar við.
Sveitarfélög í Alaska
Sveitarfélög í Alaska eru 19 talsins. Manntalasvæði eru 15 talsins.
Manntalasvæði
Manntalasvæðin eru sameiginlega kölluð „Óskipulagða Sveitarfélagið“ (enska: the Unorganized Borough).
Stafræn menning
Stafræn menning er menning á stafrænum miðlum til afþreyingar, sköpunar, samskipta, rannsókna, varðveislu eða miðlunar. Í stefnu íslenskra stjórnvalda um stafræna menningu er markmið að gera menningararf aðgengilegri almenningi með að færa hann á stafrænt form, stuðla að miðlalæsi, leysa höfundarréttarmál og fá menningarstofnanir til að auka miðlun á listum og menningararfi með stafrænum hætti í samvinnu við hagsmunaaðila.
Armeria ebracteata
Armeria ebracteata er jurt af gullintoppuætt.
Tanumshede
thumb|right|200px|[[Tanums kirkja]] Tanumshede er þéttbýli í sveitarfélaginu Tanum í Svíþjóð. Þar búa 1 697 manns (2010).
Abies fanjingshanensis
Abies fanjingshanensis er sígrænt tré í þallarætt. Hann verður um 20 metra hár og nær 65 sentimetrum í þvermál. Börkurinn er dökkgrár. Árssprotar eru með rauðbrúnan börk sem verður dekkri á öðru eða þriðja ári. Barrið er beinra og ósamhverfar nálar 1.4 til 3 cm langar og 2 til 3 mm á breidd. Undir barrnálunum eru tvær loftaugarásir. Könglarnir eru stuttar sívalur keilur, 5 til 6 cm langar og um 4 sm þykkar. Fjólublát-brúntar að lit óþroskaður, þroskaðar verða þær dökkbrúnar. Egglaga fræin eru um það bil 8 mm löng, með 7 mm langa þríhyrningslaga vængi. Hann finnst eingöngu í Kína, á Fanjing Shan í Guizhou héraði,þar sem hann vex í 2100 til 2350 metra hæð yfir sjó. Hann myndar blandskóga með Acer flabellatum, Enkianthus chinensis, Prunus serrulata, Rhododendron hypoglaucum og einnig með Tsuga chinensis. Honum er ógnað af tapi búsvæða.
Vörupeningur
Vörupeningur eða vöruseðill er mynt sem kaupmaður lætur slá eða prenta og gildir hún eingöngu í verslunum viðkomandi kaupmanns. Vörupeningar og vöruseðlar voru gjaldmiðill sem kaupmenn og útgerðarmenn gáfu út og þeir greiddu laun með slíkum peningum en ekki var hægt að nota þá annars staðar en í verslunum þeirra. Það tíðkaðist að afsláttur var gefinn af vörum sem greiddar voru með ríkismynt en vörur voru hærra verðlagðar ef greitt var með vörupeningum.
Vörupeningar eða verðmerki á Íslandi urðu 17 talsins og voru árið 1901 sett lög þar sem slík einkamynt var bönnuð og skyldi innleysast í síðasta lagi árið 1902. Tímabil vörupeninga á Íslandi var því 56 ár eða tímabilið 1846—1902.
Fyrsta dæmið um notkun á einkamynt eða verðmerkjum á íslandi er árið 1846 en það eru vörupeningar sem gefnir voru út af Carl Franz Siemsen kaupmanni í Reykjavík en hann verslaði einnig í Færeyjum og giltu sömu peningar þar.
Plága
Plága er smitsjúkdómur sem orsakast af bakteríunni Yersinia pestis. Einkenni plágu eru hiti, veikleiki og höfuðverkur. Einkenni birtast yfirleitt einum til sjö dögum eftir smit.
Mælt er með bólusetningu gegn plágu hjá viðkvæmum einstaklingum. Þá sem hafa hugsanlega komið í snertingu við bakteríuna má meðhöndla með lyfjum. Smitaða má meðhöndla með sýklalyfjum og líknarmeðferð. Helstu sýklalyfin sem notuð eru við plágu eru gentamísín og flúorkínólón. Dauðalíkur eftir meðferð eru 10% eða 70% án meðferðar.
Um það bil 600 tilvik plágu koma fyrir á hverju ári, helst í Austur-Kongó, Madagaskar og Perú. Stórir plágufaraldrar hafa átt sér stað í gegnum söguna. Einn sá þekktasti er svartidauði sem átti sér stað á 14. öld. Talið er að hann hafi kostað 50 milljón manns lífið.
Greve Strand
thumb|Kort sem sýnir staðsetningu Greve Strand í Danmörku. Greve Strand er borg á Norður-Sjálandi í Danmörku. Íbúafjöldi bæjarins er 43.000 (2018) og er Greve Strand fjórði stærsti bær Sjálands.
Chris Pine
Chris Pine (fæddur 26. ágúst 1980) er bandarískur leikari.